CELEX: 32015D0546
Language: hu
Date: 2015-03-31 00:00:00
Title: A Bizottság (EU) 2015/546 végrehajtási határozata ( 2015. március 31. ) a Schizochytrium sp. mikroalgából nyert, DHA-ban és EPA-ban gazdag olajnak a 258/97/EK európai parlamenti és tanácsi rendelet szerinti új élelmiszer-összetevőként való felhasználásának kiterjesztéséről (az értesítés a C(2015) 2083. számú dokumentummal történt)

2.4.2015   
            
            
               HU
            
            
               Az Európai Unió Hivatalos Lapja
            
            
               L 90/11
            
         A BIZOTTSÁG (EU) 2015/546 VÉGREHAJTÁSI HATÁROZATA
   (2015. március 31.)
   a Schizochytrium sp. mikroalgából nyert, DHA-ban és EPA-ban gazdag olajnak a 258/97/EK európai parlamenti és tanácsi rendelet szerinti új élelmiszer-összetevőként való felhasználásának kiterjesztéséről
   
      
         (az értesítés a C(2015) 2083. számú dokumentummal történt)
      
   
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2012. július 6-án az Egyesült Királyság illetékes hatóságai a 258/97/EK rendeletnek megfelelően engedélyezték a Schizochytrium sp. mikroalgából nyert, dokozahexénsavban (DHA) és ejkozapentaénsavban (EPA) gazdag olajnak bizonyos élelmiszerekben új élelmiszer-összetevőként való felhasználásra történő forgalomba hozatalát.
            
         
               (2)
            
            
               2012. november 19-én a DSM Nutritional Products a Schizochytrium sp. mikroalgából nyert, DHA-ban és EPA-ban gazdag olaj élelmiszer-összetevőként való felhasználásának kiterjesztésére vonatkozó kérelmet nyújtott be az Egyesült Királyság illetékes hatóságaihoz.
            
         
               (3)
            
            
               2013. április 29-én az Egyesült Királyság illetékes élelmiszer-értékelő testülete közzétette előzetes értékelő jelentését. A jelentés következtetései szerint a nevezett algaolaj felhasználásának kiterjesztése megfelel a 258/97/EK rendelet 3. cikke (1) bekezdésében az új élelmiszerekre előírt feltételeknek.
            
         
               (4)
            
            
               A Bizottság az előzetes értékelő jelentést 2013. július 9-én továbbította a többi tagállam számára.
            
         
               (5)
            
            
               A 258/97/EK rendelet 6. cikke (4) bekezdésének első albekezdésében meghatározott hatvannapos időszak alatt indokolt kifogásokat emeltek.
            
         
               (6)
            
            
               2014. március 25-én a Bizottság felkérte az Európai Élelmiszerbiztonsági Hatóságot (EFSA), hogy végezzen kiegészítő értékelést a Schizochytrium sp. mikroalgából nyert, DHA-ban és EPA-ban gazdag olajnak a 258/97/EK rendelet szerinti új élelmiszer-összetevőként való felhasználásának kiterjesztéséről.
            
         
               (7)
            
            
               2014. szeptember 18-án az EFSA tudományos szakvéleményt (2) fogadott el a Schizochytrium sp. mikroalgából nyert, DHA-ban és EPA-ban gazdag olaj új élelmiszer-összetevőként való felhasználásának kiterjesztéséről, melyben arra a következtetésre jutott, hogy az a javasolt felhasználási célok és szintek betartása mellett biztonságos.
            
         
               (8)
            
            
               Az említett szakvélemény így elegendő alapot nyújt annak megállapítására, hogy a javasolt felhasználási célok és szintek betartása mellett a Schizochytrium sp. mikroalgából nyert, DHA-ban és EPA-ban gazdag olaj megfelel a 258/97/EK rendelet 3. cikke (1) bekezdésében szereplő kritériumoknak.
            
         
               (9)
            
            
               A 2002/46/EK európai parlamenti és tanácsi irányelv (3) követelményeket határoz meg az étrend-kiegészítőkre vonatkozóan. A Schizochytrium sp. mikroalgából nyert, DHA-ban és EPA-ban gazdag olaj felhasználását az említett jogszabályban meghatározott követelmények sérelme nélkül engedélyezni kell.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott, Schizochytrium sp. mikroalgából nyert, DHA-ban és EPA-ban gazdag olaj új élelmiszer-összetevőként történő forgalomba hozatala a 2002/46/EK irányelv rendelkezéseinek sérelme nélkül, a II. mellékletben megállapított felhasználási célok és maximális szintek betartása mellett engedélyezett az Unióban.
   2. cikk
   Az e határozat által engedélyezett, Schizochytrium sp. mikroalgából nyert, DHA-ban és EPA-ban gazdag olajat tartalmazó élelmiszerek címkéjén az alábbi megjelölést kell feltüntetni: „Schizochytrium sp. mikroalgából nyert, DHA-ban és EPA-ban gazdag olaj.”
   3. cikk
   E határozatnak a DSM Nutritional Products (6480 Dobbin Road, Columbia, MD 21045, USA) a címzettje.
   
      Kelt Brüsszelben, 2015. március 31-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  EFSA Journal (2014); 12(10):3843.
   
      (3)  Az Európai Parlament és a Tanács 2002. június 10-i 2002/46/EK irányelve az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
   
      I. MELLÉKLET
      
         A Schizochytrium sp. mikroalgából nyert, DHA-ban (dokozahexénsav) és EPA-ban (eikozapenténsav) gazdag olaj specifikációja
      
      
                  Vizsgálat
               
               
                  Specifikáció
               
            
                  Savszám
               
               
                  Legfeljebb 0,5 mg KOH/g
               
            
                  Peroxidszám
               
               
                  Legfeljebb 5,0 meq/kg olaj
               
            
                  Nedvesség- és illóanyag-tartalom
               
               
                  Legfeljebb 0,05 %
               
            
                  El nem szappanosítható anyag
               
               
                  Legfeljebb 4,5 %
               
            
                  Transz-zsírsavak
               
               
                  Legfeljebb 1,0 %
               
            
                  DHA-tartalom
               
               
                  Legalább 22,5 %
               
            
                  EPA-tartalom
               
               
                  Legalább 10 %
               
            
   
      II. MELLÉKLET
      
         A Schizochytrium sp. mikroalgából nyert, DHA-ban (dokozahexénsav) és EPA-ban (eikozapenténsav) gazdag olaj engedélyezett felhasználása
      
      
                  Élelmiszer-kategória
               
               
                  A DHA és az EPA legnagyobb használati koncentrációja (mg/nap)
               
            
                  Étrend-kiegészítők
               
               
                  A gyártó ajánlásának megfelelően a felnőttek esetében (a várandós és szoptató nők kivételével) 3 000 mg.